
Padayon! 


Ang Partido, ang Kasundaluhan 
sa Katawhan ug ang 
Katawhan Nagkahiusa ug 
Labaw nga Determinado nga 
Tapuson ang Pasistang 
Tiraniya ug Ipasulong 
ang Demokratikong 
Rebolusyon sa Katawhan! 


Negros Island Regional Party Committee 
Disyembre 26, 2021 


ANG REHIYUNAL NGA KOMITE SA 
Partido sa Isla sa Negros (NIRPC) 
nakigduyog sa tanang mga sakop ug 
kadre sa Partido, Pulang manggugubat 
ug kumander sa New People's Army ug 
rebolusyonaryong pwersa ug kataw- 
han sa Negros sa pagsaulog sa ika-53 
nga kasumaran sa Communist Party 
of the Philippines (CPP). Susama sa 
milabay nga lima ka dekada, ug pina- 
agi sa mainantuson nga pakigbisog 
ug dili maki-kaugalingon nga sakri- 
pisyo, ang rebolusyonaryong Partido 
sa Pilipinong hut-ong mamumuo ug 
katawhan nakaangkon sa mga ban- 
tugan ug gagmay'ng kadaugan sa 
Negros ug lukop nasud niini nga tuig. 


Sukad sa unang pagpundar 
nga gimbuhaton sa mga prolet- 
aryadong rebolusyonaryong ka- 
batan-onan ug progresibong ta- 
wong simbahan sa. ulahing bahin 
sa 1960 ug sa labing unang 
iskwad sa NPA nga gipadala sa 
Negros niadtong 1969, ang mga 
rebolusyonaryong pwersa ug masa 
sa Isla, milahutay taliwala sa 
grabeng kalisdanan, sa pagtu- 
kod sa Partido, Pulang kasun- 
daluhan ug rebolusyonaryong nag- 
kahiusang prente. Sa ulahing ba- 
hin sa 1980, ang NPA sa Negros 
miabot sa iyang pungkay nga 
kusog nga 800 ka pwersa ug 
naglihok sa mga larangang geril- 
ya nga epektibong naglangkub 
sa 2/3 sa kinatibuk-ang erya sa 
Isla. 

Apan sa.ulahing bahin usab 
sa 1980, nga ang mga grabeng 
"wala" ug tuong oportunistang 
kasaypanan nahimo ug nagres- 
ulta sa dakong kadaut sa mga 
armadong rebolusyonaryong pwer- 
sa ug baseng masa sa Rehiyon. 
Niadtong 1993, usa ka tuig hu- 
man nga -gilunsad sa Komite 
Sentral sa CPP ang Ikaduhang 
Bantugang Kalihukang Pagtul- 
id, usa ka probisyunal nga ka- 
pangulohan sa Partido ang gitu- 
kod ug uban sa 60 ka Pulang 
manggugubat ug sa signipikan- 
teng ihap sa mga kadre gikan sa 
syudad, giatubang ang tahas sa 
subling pagtukod sa rebolusyo- 
naryong kalihukan sa Negros. 

Ang 25-ka-tuig nga rebo- 
lusyonaryong kasinatian sa Isla 
gikan 1993 pataas nasumada na 
sa NIRPC niadtong 2019. Kini 
naghatag sa rehiyunal nga kapa- 
ngulohan sa Partido, ingon man 
sa maayong ihap sa mga kad- 
reng intermedya ug batakan, sa 
mas lawom nga kahibalo sa ba- 
handianon nga rebolusyonaryong 
praktika sa Isla. Kini naghikyad 
sa pagpundar sa mas lig-on nga 
proletaryong panaghiusa sa Re- 
hiyon nga nagbutang sa Partido 
sa maayong posisyon nga pangu- 

lohan ang rebolusyonaryong pwer- 
sa ug katawhan sa Negros sa 
usa ka militanteng pakigbisog 
batok sa walay hunong nga kon- 
tra-rebolusyonaryong atake sa 
rehimeng US-Duterte. 

Taliwala sa kalibutanon nga 
pandemya ug usa ka malahuta- 
yon nga global nga resesyon, 
ang himalatyon nga krisis sa 
lokal nga naghari nga sistemang 
alang-alang kolonyal ug alang- 
alang pyudal mas migrabe. Ang 
unom ka tuig nga pasistang ter- 
or, kriminal nga pagpasagad sa 
kaayohan sa katawhan, sobrang 
paggasto sa militar nga nag- 
sakripisyo sa panglawas ug ubang 
serbisyong sosyal, .nagtipun-og 
nga utang, ug lunod-patay nga 
burukratikong korapsyon nag- 
duso sa katawahan sa dugang 
pagpahimulos ug pagpanglupig. 
Ang ingon nga “nagkagrabeng 
kuyanap nga kakabos ug ang 
makaalarma nga labaw ng bangis 
nga kampanya sa pagpamig-ot 
mabatyagan sa Negros sama sa 
uban pang bahin sa nasud. 

Gilangkuban kadaghanan sa 
mga mag-uuma, ug mga mamu- 
muo sa umahan ug sentrales, 
nga dugay nang gipas-an ang 
sobra ka bug-at nga dakong 
bahin monocrop nga U yare: 
sa kalamay, ang mayorya sa 
4.64 milyon nga mga Negrosa- 
non dugang nag-antus ubos sa 
rehimeng US-Duterte. Ang hugot : 
nga pagduso sa rehimeng US- 
Duterte sa pagtuman sa mga 
neoliberal nga dikta sa iyang 
mga imperyalistang amo dugang 
nagtugot sa mga dagkong aga- 
long yutaan ug komprador sa 
Isla nga palig-onon ang ilang 
kontrol sa halapad nga kayu- 
taan, padayon nga ipatunhay 
ang siglo-ang-gidugayon nga 
sistemang asyenda ug iyang 
mga bag-o apan  susamang 
mapahimuslanon nga mga paagi 
sa operasyon sama sa gitawag 
nga iskemang corporative ug ar- 
yendo, nga sa kahangtoran nag- 

duot paubos sa suhulan sa mga 
mamumuo sa uma ug sentrales. 

Ang tiempo muerto, ang 
panahon matag tuig diin ang li- 
boan ka mamumuo sa katubhan 
nakasinati sa grabeng kagutom 
sa mga bulan nga walay galing, 
nga sa pagkakaron milanat na 
sa milabay nga pipila ka ka- 
tuigan, tungod sa kapakyas sa 
gobyernong Duterte o hingpit nga 
pagdumili niini nga ihatag ang 
ekonomikanhon nga pangina- 
hanglan sa katawhan taliwala sa 
nagdugay ug militaristang lock- 
down nga gipatuman niini. 

Sa halos tanang bahin sa 
miaging siglo, ang mga gipanag- 
iya sa langyaw nga konsesyon sa 
mina, pag-quarry ug logging 
mipahamtang sa signipikanteng 
parte sa 1.33 milyon nga kina- 
tibuk-ang erya sa kayutaan sa 
Isla sa walay kaluoy nga pag- 
pangawkaw ug kadaut sa kinai- 
yahan, midislokar kini sa mga 
mag-uuma ug minorya gikan sa 

kayutaan nga dugay na nilang 
gitikad ug naghimo sa tibuok 
nga mga komunidad nga hilabi- 
han ka bulnerable sa kalamidad 
sama sa gipakita pagkahuman 
mahitabo ang bagyong Odette. 
Apan sa pagwagtang ni Duterte 
sa bisan unsa ug tanang res- 
triksyon sa pagmina, halos se- 
gurado na ang paghatag og 
pagtugot sa mga dagkong lang- 
yaw'ng kapitalista nga naglam- 
bigit sa halos 60,000 ektarya sa 
bahandianon-sa-mineral nga ka- 
yutaan sa Southern Negros. 

Susama sa ubang bahin sa 
nasud, ang pasistang hunta ni 
Duterte kusganong nagduso sa 
paggamit sa teror sa estado ug 
sa dakong pwersang militar niini 
batok sa katawhan ug armadong 
rebolusyon sa Negros. Sukad sa 
pagpagawas sa Memorandum 
Order 32 tulo ka tuig ang mila- 
bay, ang Armed Forces of the 
Philippines (AFP) ug ang Philip- 
pine National Police (PNP) pada- 
yon nga nagpalig-on sa ilang 
presensya sa duha ka probinsya 
sa Negros nga sa pagkakaron 
mikabat na sa 15 ka mga bata- 
lyon pangkombat nga nag- 
langkub nanguna sa mga tropa 
gikan sa 303rd ug 302nd bri- 
gade ug uban pang uhaw sa 
dugo nga pangsuporta nga mga 
yunit, pangdugang nga pwersa, 
ug uban pang aset. 

Responsable sila sa markado 
nga pagsaka sa bangis nga pag- 
abuso sa katungod sa Isla sukad 
ang katapusang kwarto sa 2018 
diin nahitabo ang pagmasaker 
sa siyam nga mamamuo sa uma 
sa Sagay, ang asasinasyon sa 
abogado sa katawhan nga si 
Atty. Benjamin Ramos ug ang 
una sa daghang hiniusang ope- 
rasyong "Sauron" sa AFP-PNP. 
Sa 2021, 24 ka insidente sa ek- 
tra-hudisyal nga pagpatay (EJK) 
sa Negros ang gikataho, nga 
naghimong 121 sa kinatibuk-ang 
ihap sukad nahimong presidente 
si Duterte. Adunay banabana 130 

binilanggong politikal sa Isla, 20 
niini iligal nga gidakop ug gideti- 
nar karong tuiga. 

Dili mayhap nga kalapasan 
sa tawhanong katungod ug in- 
ternasyunal nga maki-tawhan- 
ong balaud ang nahimo sa mga 
pasistang pwersa hilabi na sa 
mga barangay diin nakaposte 
ang AFP alang sa gitawag nga 
community support program nga 
sa pagkatinuod mga blockhouse 
nga nagtumong sa pagpaniid ug 
pagpugong sa kalihokan sa 
katawhan ug diin nagbase ang 
ilunsad nga mga focused military 
operation. 

Samtang nagtuo ang AFP 
nga mahimong mapwersa niini 
ang NPA nga mosurender pina- 
agi sa lunlon pwersang militar, 
nga maglakip sa walay pili ug 
sobra-sobra nga paggamit sa 
pwersa sa kahanginan ug arti- 
leriya, hilabihan usab kining 
nagsalig sa hingpit nga pag- 
panglingla. Aron ipagawas nga 
nagmadaugon ang kontra-rebo- 
lusyon ug anaa sa saktong dalan 
aron pildihon na gayud ang 
lima-ka-dekada nga gubat sa 
katawhan sa tunga-tungang bahin 
sa 2022, ang AFP nagpasun- 
dayag sa magkasunod nga mga 
peke nga pagsurender ug eng- 
kwentro. Niini lang nga tuig sa 
Negros, adunay 11 ka mga in- 
sidente sa peke nga engkwentro 
sa NPA diin ang gipresentar nga 
mga napatay nga NPA sa pag- 
katinuod mga sibilyan nga 
biktima sa EJK. 

Apan walay dinagko nga 
pagparada sa pwersa, walay 
minilyon ang kantidad nga pag- 
panglingla sa estado nga maka- 
lahutay o dili kaha makahatag sa 
absolutong bentaha sa dili maka- 
tarunganon nga kontra-rebolus- 
yonaryong giyera sa rehimeng 
US-Duterte. Dugang mosulay si 
Duterte sa pagsabwag og teror 
ug pagpanglingla, dugang kasi- 
gurohan nga moani siya og ka- 
yugot sa nagkadaghang kataw- 


Ang Isla sa Negros 
ubos sa 
rehimeng Duterte 


15 batalyon pangkombat 
sukad sa MO32 


24 kaso sa EJK 

20 iligal nga gidakop ug 
gidetinar 

11 peke nga engkwentro 
sa 2021 


121 EJKs 

130 binilanggong 
politikal 

sukad 2016 


Gani bisan pa man sa 
atong pinakalawom nga 
kasub-anan sa 
kamatayon sa milabay 
nga tuig sa mga 
sulundon nga 
rebolusyonaryo diin 
karon atong gihatagan 
sa pinakataas nga 
pasidungog isip mga 
tinuod nga martir ug 
bayani sa katawhan, 
ang Partido sa Negros 
wala matay-og ug 
pabiling adunay katakos 
ug determinado nga 
isulong paabante ang 
demokratikong 
rebolusyon sa katawhan 
ug motampo sa 
nasudnong pag-asdang 
sa malanatong gubat sa 
katawhan. 

han nga mibarug aron makig- 
bisog para tapuson ang iyang 
tiranya. Ug samtang dugang 
nabutyag ang dunot nga uyok sa 
alang-alang kolonyal ug alang- 
alang pyudal nga nagharing sis- 
tema, nagkadaghan ang nakom- 
binsi sa pagkamatarunganon ug 
panginahanglan dili lang sa pag- 
adto sa karsada aron magprotes- 
ta, apan labaw nga mahinung- 
danon, sa pagsubay sa dalan sa 
armadong rebolusyon. 

Walay gidaghanon sa anti- 
komunistang pagpangdaut ang 
makaputol sa kalambigitan nga 
nagbugkos sa katawhan ngadto 
sa NPA ug sa Partido nga nan- 
gulo niini. Sa milabay nga tunga 
sa siglo, ang katawhan sa 
Negros ug nasud dugang nakas- 
abot nga ang NPA ilang kau- 
galingon nga kasundaluhan ug 
ang mga Pulang .manggugubat 
ug kumander. ang ilang mga 
pinakamaayong anak. Dugay nang 
nasabtan sa katawhan nga ang 
anaa sa unahan sa Rebolusyong 
Pilipino usa ka organisasyon sa 
pinaka-amgo nga hut-ong ug dili 
maki-kaugalingon nga mga re- 
bolusyonaryo nga komitido sa pag- 
alagad sa hinanali ug malahuta- 
yon nga interes sa gipahimuslan 
ug gilupigan bisan sa panahon 
sa grabeng kalisdanan. 

Gani bisan pa man sa atong 
pinakalawom nga kasub-anan sa 
kamatayon sa milabay nga tuig 
nilang kaubang Kerima Lorena 
Tariman, Marilyn Badayos, Fle- 
rida Ceballos, Cheene Dacalos, 
Jeren Vargas ug uban pang mga 
sulundon nga rebolusyonaryo 
diin karon atong gihatagan sa 
pinakataas nga pasidungog isip 
mga tinuod nga martir ug baya- 
ni sa katawhan, ang Partido sa 
Negros wala matay-og ug pabi- 
ling adunay katakos ug determi- 
nado nga isulong paabante ang 
demokratikong rebolusyon sa ka- 
tawhan ug motampo sa nasud- 
nong pag-asdang sa malana- 
tong gubat sa katawhan. 

Armado sa Marxismo-Leni- 
nismo-Maoismo, ang Partido 
nagtinguha sa tanang panahon 
nga mokutlo sa mga pagtulun- 
an gikan sa rebolusyonaryong 
kasinatian ug iisa kini sa re- 
bolusyonaryong teorya aron 
epektibong makagiya sa dugang 
pagpalambo sa rebolusyonaryong 
praktika. Sa milabay nga katu- 
igan, ang Partido sa Negros na- 
kaangkon sa mga signipikanteng 
pag-abante sa iyang mga paning- 
kamot sa batakan, intermedya 
ug abanteng kurso sa Partido ug 
ubang mga teoretikal nga diskus- 
yon, katilingbanong pakisusi ug 
pagtuki sa hut-ong, pagtasa, ug 
pagsumada. 

Sa umaabot nga mga bulan, 
mahinungdanon nga ang mga 
kolektibo sa Partido sa tanang 
lebel mosustinir ug dugang mo- 
sistematisa niining mga paning- 
kamot bisan pa man taliwala sa 
bangis nga pasistang pagsumpo. 
Sa pagkatinuod sa maong mga 
kritikal nga panahon napama- 
tud-an ang labing pangina- 
hanglan sa ideolohikal nga gim- 
buhaton aron mapaseguro nga 
makanunayon mapatuhop sa mga 
kadre ug ginsakpan ang proletar- 
yong baruganan, panglantaw ug 
pamaagi taliwala sa pagpa- 
tuman sa ilang nagkadako nga 
responsibilidad ug sa pagpangi- 
babaw sa grabeng kalisdanan. 

Ang Partido, ang NPA ug mga 
rebolusyonaryong aktibistang masa 
sa Negros nagkahiusa sa pag- 
patuman sa kinatibuk-ang pam- 
pulitikang linya sa demokratikong 
rebolusyon sa katawhan pinaagi 
sa malanatong gubat sa kataw- 
han. Ang Isla nagpabilin hang- 
tud karon nga tabunok nga 
sosyal ug pisikal nga sukaranan 
diin ang mga larangang gerilya 
matukod ug mapalambo sa tu- 
mong sa pagpatuman sa re- 
bolusyong agraryo ug paglunsad 
sa kuyanap ug sunson nga geril- 
yang pakig-away subay sa nag- 
kalapad ug nagkalawom nga 

baseng masa. 

Ang 3rd Infantry Division 
nagpasiatab nga nabungkag na 
nila ang Norte ug Southeast nga 
mga larangang gerilya. Apan ang 
mga nagpadayon nga operasyong 
militar sa maong lugar nagsupak 
sa maong panaghap nga pan- 
gangkon. Ang kamatuoran nga 
ang tanang lima ka larangang 
gerilya sa Rehiyon nagpabiling 
nagbarug ug anaa sa maayong 
posisyon sa pagpatuman sa in- 
tegrado nga pamagi sa kasam- 
tangang nagkadaiyang tahas sa 
armadong pakigbisog, rebolusyong 
agraryo ug pagtukod sa baseng 
masa ug mga organo sa gahum 
pampulitika. 

Layo sa pagka-insignipikan- 
teng "salin!" sa armadong re- 
bolusyon nga gustong ipatuo sa 
mga pasistang bakakon ngadto 
sa katawhan, ang mga yunit sa 
NPA nakalunsad sa 33 ka tak- 
tikal nga opensiba ug aksyong 
pagsilot sa 2021. Namintina nila 
sa kinatibuk-an ang dakong 
bahin sa mga eryang gipailawom 
sa sustinidong atake sa AFP. 
Malampuson usab silang na- 
kapalapad sa ubang lugar diin 
ang masang mag-uuma main- 
itong midawat kanila, ug na- 
hatagan sila sa mas halapad nga 
wanang sa maniobra samtang 
nahikawan ang kaaway sa epek- 
tibong pokus sa estratehiya sa 
pagliyok ug hinahinay nga pag- 
ipit. 

Sa mga umaabot nga bulan, 
mahinungdanon nga ang mga ko- 
mite sa Partido ug kumand sa 
NPA sa Rehiyon mohatag sa igong 
panahon sa malangkubon nga 
pagtasa sa kasamtangang sit- 
wasyon sa giyera sa kada pa- 
nahon, seryosong mokat-on gikan 
sa mga kahuyangan ug pipila ka 
ulihi nga mga kapakyasan, ug 
mohimo sa haum nga mga la- 
kang sa pagpalambo sa pila ka 
yaweng aspeto sa ilang pulitikal 
ug pangmilitar nga gimbuhaton. 

Labi pa samtang giantisipar 

nato nga sa unang katunga nga 
bahin sunod tuig desperadong 
iduso sa rehimeng US-Duterte 
ang "katapusang duso" sa pag- 
bungkag sa rebolusyonaryong 
kalihukan sa Isla, ang mga Pu- 
lang manggugubat ug kumander 
kinahanglan maninguha nga 
mahimong eksperto sa gerilyang 
taktika sa konsentrasyon, dis- 
persal ug pagbalhin. Kinahanglan 
nga dugang nilang ipaatas ang 
ilang determinasyon ug dugang 
palamboon ang kapasidad sa 
paglunsad sa mas daghan nga 
taktikal nga opensiba nga mag- 
resulta sa pagkasakmit sa mga 
armas sa kaaway ug pagpataas 
sa armadong kusog sa NPA. 

Kinahanglan nga padayon 
nila nga saktong maaplikar ang 
prinsipyo sa kuyanap ug sunson 
nga gerilyang pakig-away subay 
sa nagakalapad ug nagkalawom 
nga baseng masa. Kinahanglan 
nga pabalud-balud palapdon 
ang mga larangang gerilya ug 
tukoron ang bag-o. Kinahang- 
lang tukuron ang baseng masa 
dili lang sa mga bukirong dapit 
apan usab sa mga intermedya 
nga tereyn ug kapatagan diin 
mas daghang lumulupyo ang na- 
kakonsentra. 

Padayon nga gilunsad ang 
rebolusyong agraryo sa Negros, 
usa sa mga dugay nang bal- 
warte sa monopolyo sa yuta ug 
sistemang asyenda. Nadasig sa 
militansya sa ilang kasunda- 
luhan sa katawhan, ang mga 
kabos nga mag-uuma ug mamu- 
muo sa uma nag-organisa sa ilang 
kaugalingon aron iduso ang pag- 
paubos sa abang sa yuta, pataas 
sa sweldo, ug ubang demok- 
ratikong mga demanda. 

Isip pagtubag sa sitwasyon 
sa pandemya, ang mga lokal nga 
organo sa gahum pampulitika 
nagpahigayon sa mga pangma- 
sang kampanya sa produksyon 
sa pagkaon ug herbal nga tam- 
bal ug edukasyon sa panglawas. 
Pagkahuman miigo ang super 

bagyong Odette sa isla sa 
Negros, ang mga lokal nga 


sanga sa Partido, yunit sa NPA, 
ug pangmasang organisasyon 
daling gipalihok alang sa ayuda 
ug rehabilitasyon nga mga pa- 
ningkamot. 

Sa umaabot nga mga bulan, 
samtang gidahom nato nga ang 
krisis dugang magdala og kalis- 
danan sa mga masa, importante 
nga ang mga anti-pyudal ug 
ubang demokratikong kampanya 
sa kabanikanhan makaabot og 
mas lapad nga langkub aron mas 
daghang pesante ug mamumuo 
sa uma ang makabenipisyo gikan 
sa mga kongkretong ekonomi- 
kanhong ganansya ug sa bililhon 
nga pulitikal ug organisasyunal 
nga pagtulun-an nga mahatag 
sa militante ug kolektibong pa- 
kigbisog. 

Ang ligal nga demokratikong 
kalihukang masa sa kasayuda- 
ran sa Negros makanunayon 
nga nag-abante sa milabay nga 
pipila ka tuig bisan pa man sa 
nagtunhay nga pasistang pag- 
panggukod batok sa mga prog- 
resibong pangmasang organi- 
sasyon ug alyansa. 

Ang mga mamumuo, kabus sa 
dakbayan, empleyado sa gobyer- 
no, magtutudlo, propesyunal sa 
panglawas ug estudyante napu- 
kaw, na-organisa ug napalihok 
sa mga kampanya alang sa 
pagsaka sa suhulan ug sweldo, 
disenteng pabalay, debt holi- 
days, subsidyo ug ubang hinana- 
ling hinabang, libreng serbisyong 
medikal, ang luwas nga pagbalik 
sa face-to-face classes ug uban 
pang makatarunganong deman- 
da ning panahon sa grabeng 
ekonomikanhong krisis ug pan- 
demya. Ang sektor sa simbahan 
nahimong mas dayag sa iyang 
pagkondena sa pagpangawat ug 
korapsyon ug sa pagpangita sa 
hustisya alang sa nagkadaghan 
nga biktima sa teror sa estado. 

Sa mga umaabot nga bulan, 
mahinungdanon nga ang mga 

demokratiko ug patriyotiko nga pwersa sa Rehiyon 
mohupot sa pinakataas nga inisyatiba aron pag- 
hugpong sa mga mamumuo ug mag-uuma, peti- 
burgesya sa syudad, tunga-tungang pwersa, ug 
mga taktikal mga alyado sa konserbatibong 
oposisyon, aron maumol ang halapad nga kali- 
hukan sa katawhan nga determinadong tapuson 
ang tiranikal nga paghari ni Duterte ug itaral siya 
aron maangkon ang hustisya sa iyang mga 
dagkong krimen. 

Kinahanglan nilang ibutyag ug batukan ang 
plano ni Duterte nga manikas sa umaabot nga 
eleksyong presidensyal pabor sa iyang dunot nga 
pundok nga dugay-nang-nahukasan nga mga hep- 
eng tigpangawkaw sa mga nauna nga pasista ug 
papet nga rehimen ug segurohon nga dili mapa- 
sakaan og kaso ug maaresto human sa iyang 
opisyal nga termino. Kinahanglang pursigido nga 
batukan ang subling pagbalik sa mga Marcos sa 
Malacanang. 

Aron epektibong mapatuman ang dugang 
nagkakomplikado ug mahagiton nga mga re- 
bolusyonaryong tahas sa umaabot nga mga bulan 
ug katuigan kinahanglan nga ang Partido mo- 


palapad sa iyang ginsakpan sa pila ka pilo ug 
ipaatas ang kapasidad sa proletaryadong pagpa- 
ngulo sa mga kadre ug sakop. Sa diyalektikal nga 
paagi, ang mga pag-abante sa pulitikal ug pang- 
militar nga gimbuhaton kinahanglan magresulta 
sa pagrekrut sa mga bag-ong sakop sa Partido, sa 
pagtukod sa mga bag-ong sanga ug grupo sa 
Partido, ug sa padayon nga paglambo sa mga 
kadre ug sakop sa Partido sa lain-laing ang-ang. 

Ang padayon nga rebolusyonaryong diwa sa 
Partido naghatag og kadasig sa katawhan sa lawom 
nga paagi nga bisan ang paghari sa pasistang teror 
ug pagpaglingla nga karon nagsalimbong sa nasud 
dili makapugong kanila nga magtinguha ug 
makigbisog alang sa usa ka kaugmaon diin nag- 
tunhay ang tinuod nga nasudnong kagawasan ug 
katilingbanong kalingkawasan. Ang hilabihan ka 
paborableng sitwasyon sa paglunsad sa armadong 
rebolusyon nagtunhay ug ang Partido nangulo sa 
katawhan ug sa ilang Pulang Kasundaluhan sa 
pakig-away sa pasistang tiraniya ug kontra-re- 
bolusyonaryong giyera. Ang Partido, ang NPA ug 
ang rebolusyonaryong kalihukan sa katawhan 
labaw nga determinado nga pukanon ang imper- 
yalismo, burukrata kapitalismo ug pyu- 
dalismo. 

Ang padayong pagtigum sa tanang- 
bahin nga rebolusyonaryong kusog ab- 
solutong panginahanglan aron dalhon 
ang malanatong gubat sa katawhan 
ngadto sa abanteng bahin sa estrate- 
hikong depensiba, paingon sa yugto sa 
estratehikong pagkapatas. Ang ideolo- 
hikal, pulitikal ug organisasyunal nga 
mga kalampusan sa Partido sa milabay 
nga katuigan nagbutang sa mga re- 
bolusyonaryong pwersa ug katawhan sa 
labing lig-ong kapanukaran diin dugang 
moabante sa umaabot nga katuigan 
hangtud nga makompleto ang de- 
mokratikong rebolusyon sa katawhan 
ug ang masugdan ang mosunod nga 
yugto sa sosya-listang rebolusyon. ff 

